**PROGRAM**

**SUFINANSIRANJA ZAPOŠLJAVANJA ROMA**

**U 2023. GODINI**

*Sarajevo, decembar/prosinac 2023. godine*

**SADRŽAJ**

[1. Uvod 3](#_Toc152770146)

[2. Cilj Programa 3](#_Toc152770147)

[3. Poticajne mjere 3](#_Toc152770148)

[4. Korisnici 4](#_Toc152770149)

[4.1. Poslodavci 4](#_Toc152770150)

[4.2. Nezaposlene osobe 4](#_Toc152770151)

[5. Priprema za realizaciju Programa 4](#_Toc152770152)

[6. Javni poziv 5](#_Toc152770153)

[7. Prijava na javni poziv 5](#_Toc152770154)

[7.1. Poslodavci 5](#_Toc152770155)

[7.2. Nezaposlene osobe 5](#_Toc152770156)

[9. Obaveze nakon odobravanja sredstava 6](#_Toc152770157)

[9.1. Poslodavci 6](#_Toc152770158)

[9.2. Nezaposlene osobe 6](#_Toc152770159)

[9.3. Zaključivanje ugovora o sufinansiranju 7](#_Toc152770160)

[9.4. Pravdanje i isplata ugovorenih sredstava 7](#_Toc152770161)

[10. Opće napomene 8](#_Toc152770162)

[11. Kontrola i praćenje izvršenja ugovornih obaveza 8](#_Toc152770163)

[12. Indikatori za nadgledanje i ocjenu uspješnosti 9](#_Toc152770164)

[12.1. Ulazni podaci 9](#_Toc152770165)

[12.2. Podaci o aktivnostima 9](#_Toc152770166)

[12.3. Izlazni podaci/direktni rezultati 9](#_Toc152770167)

[12.4. Učinci/ishodi 9](#_Toc152770168)

1. **Uvod**

U skladu sa Zakonom o posredovanju u zapošljavanju i socijalnoj sigurnosti nezaposlenih osoba („Službene novine Federacije BiH“, br. 41/01, 22/05 i 9/08), Strategijom jačanja funkcije posredovanja u javnim službama za zapošljavanje u Federaciji BiH i ciljevima iz Programa rada Federalnog zavoda za zapošljavanje za 2023. godinu i Trogodišnjeg plana rada Federalnog zavoda za zapošljavanje 2023-2025, sačinjen je Program sufinansiranja zapošljavanja Roma u 2023. godini (u daljem tekstu: Program) iz neutrošenih sredstava iz prethodnih godina, obezbjeđena iz budžeta Vijeća ministara BiH – Ministarstva za ljudska prava i izbjeglice BiH i budžeta Federacije BiH, za rješavanje problema Roma u oblasti zapošljavanja.

Za realizaciju Programa predviđena su sredstva u iznosu od 313.017,56 KM, od čega je 120.127,90 KM osigurano iz budžeta Vijeća ministara BiH, dok je iznos od 192.889,83 KM osiguran iz budžeta Federacije BiH, za zapošljavanje i samozapošljavanje Roma u Federaciji Bosne i Hercegovine, a u skladu sa Finansijskim planom Federalnog zavoda za zapošljavanje za 2023. i procjenom za 2024. i 2025. godinu.

Programom je utvrđeno da se navedena sredstva usmjere za sufinansiranje zapošljavanja Roma kod poslodavaca i samozapošljavanje nezaposlenih osoba – Roma, pokretanjem samostalne djelatnosti.

Federalni zavod za zapošljavanje (u daljem tekstu: Zavod) realizira Program u saradnji sa kantonalnim/županijskim službama za zapošljavanje (u daljem tekstu: Služba/službe).

Izrazi u ovom dokumentu koji su napisani samo u jednom gramatičkom rodu odnose se podjednako na muški i ženski rod.

1. **Cilj Programa**

Program se realizira s ciljem sufinansiranja zapošljavanja i samozapošljavanja Roma sa evidencije nezaposlenih u Federaciji BiH, posebno cijeneći njihovu socijalnu i drugu osjetljivost, a radi jačanja njihove konkurentnosti na tržištu rada i sprečavanja dugotrajne nezaposlenosti.

1. **Poticajne mjere**

Raspoloživa finansijska sredstva u iznosu od 313.017,56 KM predviđena su za podršku zapošljavanja i samozapošljavanja nezaposlenih Roma u Federaciji BiH u 2023. godini.

Ova sredstva će se usmjeriti za:

1. sufinansiranje poslodavaca radi zapošljavanja Roma sa evidencije nezaposlenih u iznosu od 9.600 KM po jednoj osobi, u trajanju od 12 mjeseci,
2. sufinansiranje poslodavaca radi zapošljavanja Roma sa evidencije nezaposlenih u iznosu od 19.200 KM po jednoj osobi, u trajanju od 24 mjeseca,
3. sufinansiranje poslodavaca radi zapošljavanja Roma sa visokom/višom stručnom spremom sa evidencije nezaposlenih u iznosu od 10.200 KM po jednoj osobi, u trajanju od 12 mjeseci,
4. sufinansiranje poslodavaca radi zapošljavanja Roma sa visokom/višom stručnom spremom sa evidencije nezaposlenih u iznosu od 20.400 KM po jednoj osobi, u trajanju od 24 mjeseca,
5. sufinansiranje samozapošljavanja Roma u iznosu od 9.600 KM po jednoj osobi, u trajanju od 12 mjeseci.

Dio odobrenih sredstava izdvaja se za zapošljavanje Roma u Službi, kao i za isplatu naknade za rad u Komisiji romskim predstavnicima koju su ujedno i članovi komisije za odabir korisnika, kao i za edukaciju Roma u okviru realizacije sufinansiranja samozapošljavanja, a prema procjeni Zavoda o čemu se donosi posebno rješenje.

Pravo na naknadu za rad u Komisiji za odabir korisnika imaju pravo predstavnici Romskog nevladinog sektora.

1. **Korisnici** 
   1. ***Poslodavci***

Korisnici Programa su poslodavci registrirani u Federaciji BiH koji redovno izmiruju obaveze po osnovu poreza i doprinosa, te oni koji imaju potpisan sporazum sa Poreznom upravom Federacije BiH o izmirenju duga po osnovu doprinosa, kao i oni na koje se odnosi Zakon o finansijskoj konsolidaciji.

U Programu ne mogu učestvovati:

* poslodavci koji su koristili kreditna ili bespovratna sredstva iz poticajnih mjera Zavoda/Službe a nisu ispoštovali obaveze u skladu sa zaključenim ugovorima, odnosno nisu zaposlili predviđen broj radnika i ne vraćaju redovno dobivena sredstva,
* poslodavci koji ne izmiruju redovno obaveze po osnovu poreza i doprinosa ili koji nemaju potpisan sporazum sa Poreznom upravom Federacije BiH o izmirenju duga po osnovu doprinosa,
* poslodavci evidentirani u Registru novčanih kazni zbog duga neplaćenih novčanih kazni i troškova postupka, jer sa zaposlenikom nisu zaključili ugovor o radu (rad na crno).

Poslodavcu se neće sufinansirati zapošljavanje osoba koje je već zapošljavao, ne koristeći sredstva iz poticajnih mjera Zavoda/Službe, a kojima je prestao radni odnos kod tog poslodavca u posljednjih 12 mjeseci prije dana podnošenja prijave na određeni Javni poziv.

Također, poslodavcu se neće sufinansirati zapošljavanje osoba koje je zapošljavao koristeći sredstva iz poticajnih mjera Zavoda/Službe, a kojima je prestao radni odnos kod tog poslodavca u posljednja 24 mjeseca prije dana podnošenja prijave na određeni Javni poziv.

Poslodavcu se neće sufinansirati zapošljavanje osoba, tj. neće se zaključiti ili će se raskinuti ugovor o sufinansiranju zapošljavanja u slučaju ukoliko se utvrdi namjera zloupotrebe ciljeva i drugih odredbi ovog Programa.

Poslodavcu se za potrebe zapošljavanja po Programu mogu odobriti sredstva u najvećem iznosu do 62.000 KM.

* 1. ***Nezaposlene osobe***

Korisnici bespovratnih sredstava su nezaposlene osobe, prijavljene na evidenciju nezaposlenih, dan prije objave Javnog poziva u Federaciji BiH, i koje su na dan objave Javnog poziva na evidenciji Službe bile izjašnjene kao Romi.

U Programu ne mogu učestvovati osobe koje su po Javnom pozivu iz 2018., 2019. i 2021. godine koristile poticajna sredstva iz mjera za pokretanje samostalne djelatnosti, u čijoj realizaciji su učestvovali Zavod/službe, kao ni osobe koje su odjavile djelatnost u periodu od šest (6) mjeseci, prije objave Javnog poziva za učešće u ovom Programu.

1. **Priprema za realizaciju Programa**

U okviru pripremne faze Programa, Zavod:

* informira javnost o Programu najkasnije osam (8) dana prije objave Javnog poziva, putem web portala Zavoda, Ureda Vlade Federacije Bosne i Hercegovine za odnose s javnošću, Ministarstva za ljudska prava i izbjeglice BiH, Federalnog ministarstva rada i socijalne politike, kantonalnih službi za zapošljavanje, a po potrebi i putem drugih sredstava javnog informiranja,
* izrađuje obrasce prijave na Javni poziv, ugovore i izvještaje o plaćanju,
* formira Komisiju za ocjenu podnesenih zahtjeva po Programu sufinansiranja zapošljavanja Roma u 2023. godini koja uključuje predstavnike Roma, a koji se mogu mijenjati zavisno od broja aplikacija i prema kantonima/županijama, kao i predstavnika Ministarstva za ljudska prava i izbjeglice BiH, Federalnog ministarstva za rad i socijalnu politiku i Zavoda.
* potpisuje sa službama Sporazum o međusobnoj saradnji o realizaciji Programa.

1. **Javni poziv**

Zavod objavljuje Javni poziv za učešće u Programu putem sredstava javnog informiranja i internet portala: [www.fzzz.ba](http://www.fzzz.ba), a koji ostaje otvoren 30 dana od dana objavljivanja, s tim da će se u slučaju nedovoljnog broja prijava, Javni poziv produžiti do utroška raspoloživih sredstava.

1. **Prijava na javni poziv** 
   1. ***Poslodavci***

Uz ***Obrazac prijave*** ***(ZR-1)*** na Javni poziv, koji će biti dostupan na internet portalu: [www.fzzz.ba](http://www.fzzz.ba), Zavodu i službama, poslodavci Zavodu dostavljaju:

* ovjerenu izjavu:
  + da će dodijeljena sredstva koristiti namjenski za zapošljavanje Roma,
  + da će sufinansiranu osobu zadržati u radnom odnosu najmanje 12/24 mjeseca, u zavisnosti od perioda sufinansiranja.
  1. ***Nezaposlene osobe***

Uz ***Obrazac prijave*** ***(SZR-2)*** na Javni poziv, koji će biti dostupan na internet portalu: [www.fzzz.ba](http://www.fzzz.ba), Zavodu i službama, nezaposlene osobe - Romi Zavodu dostavljaju:

* ovjerenu kopiju lične karte,
* uvjerenje nadležnog općinskog biroa za zapošljavanje da se osoba nalazila na evidenciji nezaposlenih prije objave Javnog poziva, te da se na evidenciji Službe izjasnila kao Rom,
* poslovni plan – opis poslovne aktivnosti na propisanom obrascu ***(PP-3)***,
* ovjerenu kopiju dokaza o vlasništvu ili suvlasništvu nad poslovnim prostorom ili zemljištem, odnosno ovjerenu izjavu/ugovor o ustupanju poslovnog prostora ili zemljišta na besplatno korištenje ili ugovor o zakupu poslovnog prostora ili zemljišta,
* ovjerenu kućnu listu,
* ovjerenu izjavu:
  + da će dodijeljena sredstva koristiti namjenski za samozapošljavanje,
  + da se neće prijaviti na evidenciju nezaposlenih najmanje 12 mjeseci od dana zaključivanja ugovora, osim u Zakonom opravdanim slučajevima,
* i ostalu dokumentaciju, kojom se potvrđuju navodi iz prijave na Javni poziv, te uvjerenje o završenoj obuci iz poduzetništva, odnosno dokaz o radnom iskustvu, ukoliko ih posjeduju, kao i potvrdu – uvjerenje kojim se utvrđuje status osobe sa invaliditetom, demobilisanog/demobiliziranog borca/branitelja, člana porodice šehida/poginulog borca, civilne žrtve rata, samohranog roditelja ili roditelja sa troje i više djece, te žrtve nasilja.

1. **Prioriteti kod odobravanja sredstava za samozapošljavanje**

Kod odobravanja sredstava namijenjenih za sufinansiranje samozapošljavanja prioritet imaju projekti kojima se obezbjeđuje zapošljavanje kroz:

* samostalnu djelatnost (tradicionalni zanati, domaća radinost, proizvodna i uslužna djelatnost),
* poljoprivredu (plastenička proizvodnja, pčelarstvo ili druga grana poljoprivrede).

Prednost pod istim uvjetima a na osnovu priloženih dokaza, imaju: osobe sa invaliditetom, demobilisani/demobilizirani borci/branitelji, samohrani roditelji, roditelji sa troje i više djece, članovi porodica šehida/poginulih boraca/branitelja, civilne žrtve rata, nezaposleni u domaćinstvima u kojima niko nije zaposlen, te žrtve nasilja.

Posebno će se vrednovati zahtjevi fizičkih lica koja imaju završenu obuku iz poduzetništva, uz odgovarajući dokaz (potvrda ili certifikat), kao i zahtjevi uz koje je dostavljen dokaz o radnom stažu/iskustvu u djelatnosti koju žele registrirati.

1. **Obaveze nakon odobravanja sredstava** 
   1. ***Poslodavci***

Zavod provjerava kvalificiranost poslodavaca za učešće u Programu na osnovu podataka iz prijave (uplata doprinosa, eventualno neplaćene kazne i troškovi postupka zbog prekršaja - rad na crno, ispunjenost obaveza iz prethodnih godina i sl.).

Zavod Službi dostavlja spisak prijavljenih poslodavaca kojima su odobrena sredstva za sufinansiranje.

Poslodavac koji ispunjava uvjete predviđene Programom, a ne traži posredovanje u zapošljavanju od Službe, treba odmah po podnošenju prijave, a najkasnije u roku od 30 dana od dana podnošenja prijave (a za poslodavce u slučaju prijema radnika putem Agencije za državnu službu u roku od 120 dana od dana podnošenja prijave), radi zaključivanja ugovora, Službi dostaviti sljedeću dokumentaciju:

* ovjerenu kopiju ugovora o radu sa osobom čije se zapošljavanje sufinansira,
* ovjerenu kopiju obrasca JS 3100 za osobu koja se zapošljava po Programu,
* uvjerenje nadležnog općinskog biroa za zapošljavanje da se osoba, čije se zapošljavanje sufinansira, nalazila na evidenciji nezaposlenih prije objave Javnog poziva, te da se na evidenciji Službe izjasnila kao Rom,
* ovjerenu izjavu osobe koja se zapošljava da je upoznata sa uvjetima Programa na obrascu nadležnog općinskog organa.
  1. ***Nezaposlene osobe***

Zavod u saradnji sa Službom provjerava kvalificiranost nezaposlenih osoba - Roma za učešće u Programu na osnovu podataka iz prijave (da li je osoba prijavljena na evidenciju nezaposlenih i da li se izjasnila kao Rom, te da li je koristila poticajna sredstva u prethodna tri (3) Programa, odnosno odjavila djelatnost u posljednjih šest (6) mjeseci.

Zavod Službi dostavlja spisak nezaposlenih osoba kojima su odobrena sredstva za sufinansiranje.

Nezaposlena osoba, kojoj su odobrena sredstva, treba po zaprimanju obavijesti Službe, a najkasnije u roku od 30 dana, radi zaključivanja ugovora, Službi dostaviti sljedeću dokumentaciju:

* ovjerenu kopiju rješenja o registraciji samostalne djelatnosti,
* ovjerenu kopiju uvjerenja o poreznoj registraciji,
* ovjerenu kopiju obrasca JS 3100,
* fakturu/račun za nabavku sredstava za rad, opreme, repromaterijala (izvod o uplati fakture putem računa registrirane djelatnosti ili odgovarajuća uplatnica) i račune troškova registracije djelatnosti, u ukupnom iznosu od 600 KM.
  1. ***Zaključivanje ugovora o sufinansiranju***

Ukoliko je dokumentacija potpuna i validna, zadovoljavajuća/odgovarajuća, Služba priprema tri (3) primjerka ugovora o sufinansiranju zapošljavanja i poziva poslodavca da potpiše ugovor ili nepotpisan ugovor dostavlja poslodavcu na potpis uz napomenu da isti potpisan i ovjeren vrati Službi.

Nakon što poslodavac potpiše i ovjeri ugovor, Služba potpisuje i ovjerava sve primjerke ugovora i dostavlja ih Zavodu, koji također, potpisuje i ovjerava sve primjerke ugovora, te zadržava jedan (1) primjerak, a ostale vraća Službi.

Služba, također, zadržava jedan (1) primjerak ugovora, a jedan (1) prosljeđuje poslodavcu.

Također, ukoliko je dokumentacija za sufinansiranje samozapošljavanja potpuna i validna, zadovoljavajuća/odgovarajuća, Služba priprema tri (3) primjerka ugovora i poziva aplikanta da potpiše ugovor ili nepotpisan ugovor dostavlja aplikantu na potpis.

Nakon što aplikant potpiše i ovjeri ugovor, Služba potpisuje i ovjerava sve primjerke ugovora i dostavlja ih Zavodu, koji također potpisuje i ovjerava sve primjerke Ugovora, te zadržava jedan (1) primjerak, a ostale vraća Službi.

Služba, također, zadržava jedan (1) primjerak Ugovora, a jedan (1) prosljeđuje aplikantu.

* 1. ***Pravdanje i isplata ugovorenih sredstava***

Nakon potpisivanja ugovora, poslodavac je u pravilu u obavezi da, najdalje do kraja mjeseca za protekli mjesec, Službi dostavlja:

* specifikaciju uz isplatu plaća zaposlenika u radnom odnosu kod pravnih i fizičkih lica (Obrazac 2001), ovjerenu u Poreznoj upravi Federacije BiH,
* kopiju izvoda iz banke iz kojih je vidljiva isplata pojedinačne neto plaće za sufinansiranu osobu ili uplatnica ovjerena od banke o uplati neto plaće za sufinansiranu osobu ili u slučaju zbirne uplate plaća kopiju izvoda iz banke iz kojeg je vidljiv iznos zbirne uplate plaća uz spisak sufinansiranih osoba sa pregledom isplata pojedinačnih neto plaća ovjeren od poslodavca,
* platnu listu za sufinansiranu osobu, potpisanu i ovjerenu od poslodavca.

Služba priprema izvještaj o ispunjenim uvjetima za isplatu koji dostavlja Zavodu.

Zavod, na osnovu dostavljenog izvještaja, poslodavcu isplaćuje/refundira ugovoreni iznos za protekli mjesec, i to:

* 800 KM u narednih 12 mjeseci, u slučaju sufinansiranja zapošljavanja osobe na period od 12 mjeseci,
* 800 KM u naredna 24 mjeseca, u slučaju sufinansiranja zapošljavanja osobe na period od 24 mjeseca,
* 850 KM u narednih 12 mjeseci, u slučaju sufinansiranja zapošljavanja osobe sa visokom/višom stručnom spremom na period od 12 mjeseci,
* 850 KM u naredna 24 mjeseca, u slučaju sufinansiranja zapošljavanja osobe sa visokom/višom stručnom spremom na period od 24 mjeseca,

Nakon potpisivanja ugovora, korisnik je u pravilu u obavezi da, najdalje do kraja mjeseca za protekli mjesec, Službi dostavlja:

* specifikaciju uz uplatu doprinosa poduzetnika (obrazac 2002) u slučaju registracije obrta ili specifikaciju uz uplatu plaće zaposlenika u radnom odnosu kod pravnih i fizičkih lica (obrazac 2001) u slučaju registracije privrednog društva, ovjerenu u Poreznoj upravi Federacije BiH,

Služba priprema izvještaj o ispunjenim uvjetima za isplatu, uz skeniranu dokumentaciju na osnovu koje je sačinjen izvještaj koji dostavlja Zavodu.

Zavod, na osnovu dostavljenog izvještaja Službe o ispunjenim uvjetima za isplatu, korisniku refundira ugovoreni iznos za protekli mjesec, i to:

* 600 KM jednokratno za troškove registracije, nabavku sredstava za rad, opreme i repromaterijala,
* 9000 KM u narednih 12 mjeseci u jednakim mjesečnim ratama (od po 750 KM), po dostavljanju specifikacije o plaćenim doprinosima, ovjerene u Poreznoj upravi, najprije za prvi mjesec sufinansiranja, kao i za sve preostale mjesece sufinansiranja.

Ukoliko poslodavac ne ispunjava redovno ugovorne obaveze, Zavod pokreće postupak raskida ugovora, najdalje u roku od 60 dana od isteka ugovornih obaveza o čemu obavještava poslodavca i Službu.

1. **Opće napomene**

Na ovaj program u pogledu zaključivanja, trajanja i raskida ugovora o radu analogno se primjenjuju slijedeća pravila:

* U slučaju raskida ugovora o radu sa sufinansiranom osobom, poslodavac je u obavezi u roku od 15 dana, za preostali period ugovorne obaveze, zaključiti ugovor o radu sa zamjenskom nezaposlenom osobom iz iste kategorije koja mora biti na evidenciji nezaposlenih najmanje dan ranije u odnosu na dan zaključivanja ugovora o radu. Poslodavac je, prilikom narednog pravdanja, dužan informirati Službu i dostaviti joj dokaz (kopiju raskida ugovora o radu za prvozaposlenu osobu, kopiju ugovora o radu sa zamjenskom osobom, kopiju odjave za prvozaposlenu i prijave za zamjensku osobu na obavezna osiguranja u Poreznoj upravi Federacije BiH - obrazac JS 3100). Ukoliko dostavljena dokumentacija ne bude validna, postupit će se po odredbama Programa, kao u slučaju da poslodavac nije zaposlio zamjensku osobu. Poslodavcu je tokom trajanja Ugovora o sufinansiranju omogućeno da zaposli najviše dvije (2) zamjenske osobe.
* U slučaju nezaključivanja ugovora o radu sa drugom (zamjenskom) nezaposlenom osobom obračunati i refundirati će se do tada opravdani iznos sredstava za osobu s kojom je raskinut ugovor o radu, a za eventualne ostale osobe čije se zapošljavanje sufinansira kod tog poslodavca nastavit će se postupanje u skladu sa zaključenim ugovorom.
* U slučaju nastupanja okolnosti da je osoba čije se zapošljavanje sufinansira privremeno spriječena za rad duže od 42 dana ili koristi porodiljsko odsustvo, sufinansiranje zapošljavanja se obustavlja za taj period. U slučaju povratka na rad osobe po prestanku predmetnih okolnosti, poslodavac za preostali period ima pravo nastaviti koristiti prava određena Programom i Ugovorom o sufinansiranju zapošljavanja.
* Radi efikasnosti i ekonomičnosti realizacije Programa, sve eventualne izmjene podataka iz ugovora o sufinansiranju samozapošljavanja, te obračun i refundaciju do tada opravdanog iznosa sredstava, ugovorne strane prihvataju bez posebnih aneksa ovom ugovoru, uz validnu dokumentaciju koja opravdava te izmjene, osim u slučaju statusnih promjena poslodavca (naziv, djelatnost, JIB, organizacijski oblik), kad će se raditi aneks ugovora.

1. **Kontrola i praćenje izvršenja ugovornih obaveza**

Zavod i Služba će kontinuirano pratiti realizaciju ugovornih obaveza poslodavca, i to:

* provjerom dokumentacije koju poslodavac redovno dostavlja radi pravdanja odobrenih sredstava,
* provjerom podataka na portalu Porezne uprave Federacije BiH,
* i kontrolom provođenja ugovorenih obaveza neposredno kod poslodavca na bazi uzorka.

Ukoliko se praćenjem realizacije ugovorenih obaveza poslodavca utvrdi da ih poslodavac ne ispunjava, pokrenut će se postupak raskida ugovora.

Zavod će kontinuirano pratiti realizaciju Programa, izrađivati informaciju o utrošku sredstava i istu dostaviti nadležnim ministarstvima/institucijama.

1. **Indikatori za nadgledanje i ocjenu uspješnosti**

Indikatori 12.1., 12.2. i 12.3 su indikatori za nadgledanje realizacije Programa, a 12.4. je indikator za ocjenu ostvarenoga učinka.

Zavod i službe će provoditi monitoring i evaluaciju Programa.

* 1. ***Ulazni podaci***
* Broj Roma prijavljenih na evidenciju nezaposlenih u Federaciji BiH, zaključno sa 30.06.2023. godine, prema kantonima i općinama
* Polna, starosna i obrazovna struktura Roma
* Iznos ukupno odobrenih sredstava po Programu i pojedinačni iznosi.
  1. ***Podaci o aktivnostima***
* Struktura kompanija koje su podnijele prijavu, prema vrsti djelatnosti
* Polna, starosna i obrazovna struktura Roma, čije se zapošljavanje sufinansira
* Struktura zahtijevanih/odobrenih prijava za pokretanje samostalne djelatnosti
* Polna, starosna i obrazovna struktura Roma, čije se samozapošljavanje sufinansira
* Prosječan iznos pojedinačne intervencije.
  1. ***Izlazni podaci/direktni rezultati***
* Broj Roma koji su bili u radnom odnosu do isteka perioda sufinansiranja
* Broj Roma koji su zadržali registriranu djelatnost do isteka perioda sufinansiranja
* Odobreno/ugovoreno/utrošeno sredstava po Programu
  1. ***Učinci/ishodi***
* Broj Roma koje su ostali u radnom odnosu šest, odnosno 12 mjeseci, nakon isteka perioda sufinansiranja, polna, starosna i obrazovna struktura tih Roma
* Broj Roma koji su zadržali djelatnost 6, odnosno 12 mjeseci, nakon isteka perioda sufinansiranja, polna, starosna i obrazovna struktura tih Roma.